У 1941 годзе ў выніку бамбёжкі будынак школы згарэў. У гады нямецкай акупацыі навучанне вялося ў доме ксяндза па вуліцы Вакзальнай. Пасля вызвалення Гарадзеі ў 1944 годзе ізноў вучыліся па кватэрах. У 1947 годзе быў закладзены падмурак цяперашняга будынка школы. У 1979 годзе было пачата будаўніцтва новага корпуса. І з 1981 года заняткі сталі праводзіцца ў адну змену. Тут размясціліся вучэбныя класы пачатковай школы, кабінеты фізікі, хіміі, настаўніцкая, медыцынскі кабінет, сталовая, спартыўная і актавая залы, кабінет тэхнічнай працы.